o
Käännekohta
Tervetuloa Käännekohtaan!
Voin olla puolueellinen, mutta minusta tämä on hyvä ohjelma!
Kiitos, kun olet mukana.
Saamme taas rohkaisua, tietoa ja virvoitusta, eikö vain?
Juuri niin. Kuulostaa hyvältä. Tulossa tässä ohjelmassa:
Vaimon rukoukset muuttavat 70-luvun rokkarin elämän.
Kirjailija Stormie Omartian kertoo, miten voimme löytää -
elämäämme rukouksen voiman.
Tulossa siis voimallinen ohjelma.
Stormie Omartianin kirjoja on myyty yli 10 miljoonaa.
Hän on innostunut rukouksesta. Hän haluaa auttaa kärsiviä, -
tarkoituksettomuutta kokevia ja ja turhautuneita.
Tuottajamme Holly Flood keskusteli hänen kanssa -
rukouksen muuttavasta voimasta. Tässä haastattelun alkuosa.
Äitisi oli psyykkisesti sairas.
Hän piti sinut lukitussa komerossa suuren osan varhaislapsuuttasi.
Mitä ajattelit komerossa?
Ajattelin, että olen tehnyt jotain pahaa ja että olin paha.
En ollut varma, miksi jouduin sinne.
Joskus minua ei laitettu komeroon, kun tein väärin, ja päinvastoin.
Aloin ajatella, että minussa oli jotain pielessä.
En nähnyt vikaa äidissäni vaan itsessäni.
Syytit itseäsi. - Aivan niin.
Minusta tuli masentunut, ahdistunut ja pelokas.
Olin yksinäinen. Yksinäisyys oli tuskallista.
Koin oloni toivottamaksi ja avuttomaksi.
Kielteisistä tunteista tuli osa minua.
Ajattelin olevani masentunut, yksinäinen ihminen.
Masennus paheni niin, että halusit päättää elämäsi.
Suunnittelit itsemurhaa. - Kyllä.
Miksi muutit mielesi?
Yritin itsemurhaa 14-vuotiaana. En kestänyt tuskaani enää.
Yhdeksänä ensimmäisenä vuotenani minulla ei ollut ollut ystäviä.
En käynyt kenenkään kotona. En tiennyt, miten muut elivät.
Elimme kaukana muista maalla Wyomingissa.
Muutimme Kaliforniaan. Näin muiden elävän normaalia elämää.
Aloin verrata asioita.
Äitini tila huononi koko ajan. Tilanne oli toivoton.
En halunnut elää enkä herätä tuskaan.
14-vuotiaana yritin itsemurhaa. Kuten näkyy, en onnistunut.
Päätin sen sijaan tehdä ahkerasti töitä.
Halusin saada ihmisten rakkauden menestymällä.
Halusin saada kunnioitusta ja huomiota, -
jotta elämälläni olisi tarkoitus.
Tein lujasti töitä. Olin melkein työnarkomaani.
Parikymppisenä aloin laulaa, tanssia ja näytellä TV:ssä.
Minun olisi pitänyt iloita työn määrästä, mutta olo oli surkea.
Sinulla oli tuolloin ystävä. - Kyllä.
Hän auttoi sinua muuttumaan. - Kyllä. - Kertoisitko siitä?
Terry oli ja on yhä laulaja.
Hän teki esiintymissopimuksia ja lauloi melodiaa.
Hän pyysi minua laulamaan kanssaan.
Pari kertaa lauloimme kristittyjen kanssa.
Terry oli vahva kristitty. Ihailin häntä.
En tiennyt, miksi hän oli sellainen.
Pidin itseäni kurjana ihmisenä ja häntä ihanana.
Oloni muuttui yhä huonommaksi.
Suunnittelin taas itsemurhaa. Päätin onnistua sillä kertaa.
Ajattelin onnistua riittävällä määrällä oikeita pillereitä.
Terry näki, miten huonosti voin. Hän pyysi minua pastorinsa luo.
Hän vei minut tapaamaan pastori Jack Hayfordia.
Otin Jeesuksen vastaan 28-vuotiaana.
Uskoon tultuasi huomasit, että vanhoja ongelmia oli jäljellä.
Kun huomasit asian, mitä teit?
En tiennyt, miksi olin masentunut, vaikka olin uskossa.
Tapasin seurakunnassa miehen, jonka kanssa menin naimisiin.
Ajattelin, että minulla oli kaikki. Olin saanut ikuisen elämän.
Ensimmäistä kertaa köyhän lapsuuden jälkeen talouteni oli turvattu.
Taloudellinen turva oli tärkeä, koska olin nähnyt lapsena nälkää.
Löytämäni turva merkitsi paljon. Mutta miksi olin yhä masentunut?
Masennus sai minut pysymään vuoteessa parikin viikkoa.
Mieheni ehdotti, että menisin seurakunnan sielunhoitajien luo.
He tunsivat Raamatun ja Jumalan vapauttavan voiman.
Kävin ihanan Mary Anne -nimisen sielunhoitajan luona.
Hän selitti, ettei Jumala halunnut minulle -
masennusta, ahdistusta eikä pelkoa.
Hän kehotti minua rukoilemaan ja paastoamaan kotona.
Hän aikoi toimia samoin. Se oli minusta ihanaa.
Paastosin ja rukoilin kolme päivää.
Hän rukoili toisen naisen kanssa, että vapautuisin masennuksesta.
Masennus lähti heti. Olin ällistynyt!
En ollut osannut kuvitellakaan, että voisin vapautua siitä.
En uskonut, että parantuisin siitä. Ajattelin, että sellainen olin.
Kuitenkin masennus lähti eikä ole palannut!
Silloin aloin nähdä, miten Jumala toimii rukouksen kautta.
Aloin miettiä, mitä muuta Jumala halusi tehdä rukouksen kautta -
elämässämme, avioliitoissa, maailmassa, kansassamme.
Mietin, mitä Hän tahtoisi tehdä eri tilanteissa rukouksen kautta.
Pysy kuulolla, koska kerromme Stormiesta kohta lisää.
Hän lähettää maan päälle sateen, hän panee versomaan vuorien ruohon.
Herra mielistyy niihin, jotka häntä pelkäävät, -
jotka panevat toivonsa hänen armoonsa. Ps. 147
Varpusia saa kahdella kolikolla viisi, eikö niin?
Silti Jumala ei unohda yhtäkään niistä.
Älkää siis pelätkö.
Olettehan te arvokkaampia kuin kaikki varpuset. Lk. 12.
Tervetuloa takaisin!
Menestyskirjailija Stormie Omartian uskoo rukouksen voimaan.
Rukous muutti hänen elämänsä ja antoi sytykkeen kirjoittaa.
Hän on kirjoittanut rukouksesta monilta elämänalueilta.
Tässä on kakkososa hänen haastattelustaan.
Olet kirjoittanut kirjasarjan rukouksen voimasta.
Viimeisimmässä kerrot ansoista, jotka voivat tuhota avioliiton.
Mitä ovat vaarallisimmat ansat ja miten niitä voisi välttää?
Vaarallisin ja yleisin ansa on kommunikoinnin puute.
Kommunikointi on elintärkeää.
Kommunikoinnin puute voi aiheuttaa avuttomuutta tai toivottomuutta.
Toinen ansa on seksuaalinen saasta, jota on kaikkialla.
Sitä on TV:ssä, mainoksissa, lehdissä ja kaikkialla.
Mielemme saastuu. Suhde aviopuolisoon vaikeutuu.
Mielessäsi saattaa kulkea saastaisia kuvia.
Saatat saada vääriä käsityksiä avioelämästä.
Seksuaalinen saasta estää Jumalan työtä avioliitossa.
Myös anteeksianto on hyvin tärkeää.
Tärkeintä on myöntää, ettei ole täydellinen.
Siksi en aio tuomita puolisoani.
Aion työstää itseäni ja Jumala-suhdettani.
Haluan muuttua paremmaksi Pyhän Hengen voiman avulla.
Ei ole tarkoitus tuomita toista vaan rukoilla, että hän muuttuisi -
enemmän Herran kaltaiseksi.
Miten kannattaisi rukoilla tällaisten asioiden puolesta -
kuin kommunikointi ja seksuaalinen saasta?
Ensin on myönnettävä ongelma. Sitten pyydetään Herralta apua.
Auta meitä avautumaan toisillemme ja kuuntelemaan toisiamme oikeasti.
Ei ole tarkoitus puhua vain toista päin.
Vaikka puhuttaisiinkin, voidaan käsittää väärin.
Vihollinen haluaa sekoittaa ihmissuhteen ja -
aiheuttaa väärinymmärrystä.
On hyvä pyytää Jeesusta olemaan aviosuhteen Herra.
Voimme pyytää Jeesukselta, -
ettei vihollinen aiheuta väärinkäsityksiä.
Pyydetään Herralta anteeksiantavaa sydäntä -
ja apua, ettemme tuomitsisi puolisoa.
Pyydetään katuvaa mieltä, että näkisimme -
mikä oma osuutemme asiassa on.
Pyydetään, että näkisimme omat virheemme, ei vain toisen virheitä.
Pyhä Henki voi auttaa meitä toimimaan näin.
Puhut kirjassasi halukkuudesta parannuksen tekoon.
Moni katsoja varmaan kokee, ettei ole tehnyt mitään väärin. - Aivan.
Miksi parannuksen teko on niin tärkeää?
Miksi minun pitäisi tehdä parannus? Ongelmahan on tuossa miehessä!
Meillä tulisi olla parannusta tekevä asenne.
Meidän tulee muuttua kohti Kristuksen kaltaisuutta.
Kysytään Herralta, missä meillä olisi parantamisen varaa -
mitä väärää olemme sanoneet, tai mitä väärää sydämessämme on.
Näytä, Herra, koska haluan kasvaa kohti Sinun kaltaisuuttasi.
Tarvitsemme parannusta, vaikkemme olisikaan murhamiehiä tai juoppoja.
Parannusta tekevä myöntää, ettei ole täydellinen.
Sitten vaikea kysymys.
Joissakin avioliitoissa on uskottomuutta tai -
jatkuvaa väkivaltaa.
Tuleeko joskus piste, jossa voi lakata rukoilemasta ja luovuttaa?
Tuleeko piste, jossa täytyy lähteä?
Voi tulla piste, jossa täytyy lähteä. Rukoilla voi aina.
Täytyy lähteä, jos joutuu vaaraan.
Vaara voi olla fyysinen, psyykkinen tai emotionaalinen.
Saatat kokea henkistä väkivaltaa, -
vaikka sinuun ei koskettaisikaan fyysisesti.
Jos koet olevasi vaarassa, lähde pois. Rukoile matkan päästä.
Älä jää väkivaltaisen tai hyväksikäyttäjän luo.
Se ei ole viisasta eikä kuulu Herran suunnitelmiin.
Hän ei halua, että meitä kohdellaan huonosti.
Jatkaisin väkivaltaisen puolison puolesta rukoilemista, -
että Pyhä Henki antaisi hänelle synnintunnon.
Muutosta voi rukoilla, mutta toista ei voi pakottaa.
Et voi muuttaa puolisoasi, mutta Pyhä Henki voi.
Siksi täytyy rukoilla.
Et saa kuitenkaan jäädä vaaralliseen tilanteeseen.
Sitä Herra ei tahdo.
Viimeinen kysymys. Monet katsojista ovat naimattomia.
Tämä kysymys on heille.
Monet uskovat ajattelevat:
"Jos menen naimisiin sen oikean kanssa, elämä muuttuu ihanaksi."
Miten sinkut voisivat valmistautua -
toimivaan avioliittoon?
Naimattomat voivat rukoilla kirjani ohjeiden mukaan -
tulevan puolisonsa puolesta.
En ajatellut asiaa, ennen kuin nuoret kertoivat tekevänsä niin.
On hyvä ruveta rukoilemaan tulevan puolisonsa puolesta.
Nainen voi rukoilla, että tuleva mies olisi Jumalan mies.
Voi rukoilla, että puolisolla olisi elämässään Jumalan antama päämäärä.
Voi rukoilla siunausta hänen työlleen.
Tulevalle puolisolle voi pyytää selkeää ajatuksenjuoksua.
Tällä tavoin voi rukoilla tulevan puolison puolesta.
Sellaisissa rukouksissa on voimaa.
Monet naiset ovat saaneet rukoustensa mukaisen miehen.
Näin uskon.
Tulevan puolison puolesta kannattaa alkaa rukoilla.
Rohkaisevaa! Aion tehdä samoin! - Hienoa.
Kiitos, kun tulit. Esimerkkisi innostaa kovasti.
Katsojat ovat varmaan saaneet siunauksen. - Kiitos.
Viisasta opetusta. - Jumala on tehnyt Stormien elämässä ihmeitä
Hänen perheensä oli syvällä okkultismissa.
Se oli vaikuttamassa Stormien itsemurha-aikeisiin.
Stormie siis tietää, miten Jumalan voima vapauttaa, -
ja miten suuri voima rukouksessa on.
Olet sanonut, että vihollinen hyökkää avioliittoja vastaan.
Uskovat eroavat melkein yhtä usein -
kuin ei-uskovatkin.
Avioliittoja vastaan hyökätään.
Näin on. Mutta Jumalalla on suunnitelma joka perheelle.
Jumala haluaa viedä jokaisen avioparin vuorenhuipulle.
Vuorelle täytyy kiivetä kevyin varustein.
Katkeruuden, vihan ja anteeksi- antamattomuuden painot -
täytyy pudottaa pois.
Jumalan avulla liittosi onnistuu.
Kohta kuulemme, miten vaimo rukoilee -
riippuvuudesta ja masennuksesta kärsivän miehensä puolesta.
Katsokaa kukkia, kuinka ne nousevat maasta:
eivät ne näe vaivaa eivätkä kehrää.
Minä sanon teille: ei edes Salomo kaikessa loistossaan -
ollut niin vaatetettu kuin mikä tahansa niistä. Lk. 12:27
Tervetuloa takaisin Käännekohtaan.
Danny Liston toteutti unelmiaan.
Hän oli rikastunut äkkiä menestyessään muusikkona.
Kun musiikki vaimeni -
Danny vajosi syvään masennukseen ja riippuvuuteen.
Dannyn vaimo päätti rukoilla.
Mia Evans kertoo meille, miten vaimon rukoukset auttoivat.
1970-luvun alussa Danny Liston, hänen veljensä Pat ja -
heidän ystävänsä Max Baker perustivat yhtyeen.
Syntyi Mama's Pride.
St. Louisin pojista tuli pian kuuluisia.
He tekivät sopimuksen ison levytysyhtiön kanssa.
Dannyn unelma toteutui.
Olimme eteläisestä St. Louisista. Äiti oli yksinhuoltaja.
Köyhät pojat rikastuivat.
Meillä oli käytettävissä kartanoita, limusiineja ja kaikkea mahdollista.
Piti varoa, mitä pyysi, koska sai sen.
Menestyksen mukana tulivat kiusaukset.
Sukelsimme seksin, päihteiden ja rokin maailmaan.
Käytin pääasiassa alkoholia.
Pidin myös kokaiinista, mutta alkoholi oli suosikkini.
Musiikki ja päihteet kätkivät taakseen syvemmän kamppailun.
Olin onnellinen vain lavalla.
Viimeisen laulun en halunnut koskaan loppuvan, -
koska tiesin, mitä tapahtuisi.
Heti, kun astuin lavalta, ongelmat olivat odottamassa.
Jouduin takaisin masennukseen ja ahdistukseen.
Olin kadottanut toivon.
Levy-yhtiö jätti bandin kahden albumin jälkeen.
Lopulta yhtye hajosi.
Danny avioitui tyttöystävänsä Pamin kanssa.
Danny kadotti mielenkiinnon musiikkiin ja ryhtyi uuteen.
Hän perusti maalausfirman.
Sitten hän perusti vaimonsa kanssa ravintolan.
Dannyn vanhat tavat pysyivät mukana.
Isäsi kuoli alkoholismiin.
Pelkäsitkö, että sinulle kävisi samoin?
En aluksi.
En ymmärtänyt, että ongelmani oli alkoholi.
Mielestäni ongelmana oli masennus ja ahdistus.
Pidin viinaa ratkaisuna.
Pam tiesi asian paremmin. - Hän joi liikaa ja tuli kotiin liian myöhään.
Minä tein suurimman osan töistä.
Taistelin kaikin voimin ja pitkään avioliittomme puolesta.
Halusin, että lapsillamme olisi kunnon isä.
Tilanne oli vaimolleni vaikea.
Luulin, että hän oli naimisiin mennessään tiennyt, mitä teki.
Huusin Jumalalle, etten enää jaksa.
Olen väsynyt. En jaksa enää.
Ääni sanoi sisimmässäni: "Aika on melkein käsillä."
Ymmärsin, että Jumala halusi minun päästävän otteeni irti.
Minä olin tiellä. Jumala halusi, että luottaisin Häneen.
Niin minä tein.
Pam ei enää taistellut miehensä kanssa vaan alkoi rukoilla.
Minun tuli vaimona rukoilla mieheni puolesta periksi antamatta.
Aloin kokea syvää tarvetta kuulla Jumalasta.
Jumalasta kuuleminen rauhoitti. Vaimon rukoukset vaikuttivat.
Danny lähti etsimään apua alkoholiongelmaansa.
En halunnut kuolla ja jättää poikiani orvoiksi kuten isäni teki.
Sanoin Jumalalle, etten nähnyt ulospääsyä.
Kuolema näytti ainoalta ratkaisulta.
En tiennyt, mitä tehdä. Minua pelotti.
Danny meni Pamin kanssa kirkkoon. Pastorin sanoma oli hämmästyttävä.
Hän sanoi: "Yksi teistä rukoilee päihdeongelmansa puolesta."
"Olet sanonut Jumalalle, ettet näe ulospääsyä."
"Mutta jos turvaat Häneen, Hän näyttää sinulle ulospääsyn."
Luulin seisovani valokeilassa.
Luulin, että kaikki tiesivät, että kyse oli minusta.
Danny tuli pian uskoon.
Hän sukelsi Raamattuun.
Jumala muutti hänen elämänsä voimallaan.
Nyt Danny on kuivilla.
Olen ollut vapaa 21 vuotta.
Pääsin Jumalan suunnitelmaan.
Takapuskuritarroissa sanotaan: "En lopettanut vaan antauduin."
Nokkela lause, ja piti täysin paikkansa.
Luovutin elämäni täysin.
Miehelläni ei ole enää kahleita. Hän on vapaa.
Parisuhteemme voi hyvin. Rakastamme Jeesusta.
Kiitos Jeesukselle!
Jumala korjasi avioliittoni.
Vaimoni näki minussa jotain, jota en itse nähnyt.
Hän näki minut Jumalan silmin.
Danny palasi myös entisen rakkautensa, musiikin, pariin.
Mama's Pride kokoontui yhteen vuonna 1992. He esiintyvät yhä.
Dannyltä ilmestyi sooloalbumi No Other Name.
Hän laulaa Jumalan toivosta ja muuttavasta rakkaudesta.
Elätkö unelmaasi todeksi uudelleen? - Kyllä vain.
Elämäni todistaa siitä, että Jumala voi tehdä kaiken uudeksi.
Luulin pilanneeni unelmani päihteiden väärinkäytöllä.
Jumala on herättänyt unelmani eloon!
Jumalan laupeus on paljon suurempi, kuin voimme käsittää.
Jumala rakasti minua, vaikka olin itsekkäästi pilannut elämäni.
Jumala on niin hyvä, että Hän ottaa vastaan sellaisenaan.
Hän tekee niin, koska Hän rakastaa sinua.
Hän rakasti meitä niin paljon, että lähetti meille Poikansa Jeesuksen.
Sinullekin on olemassa ulospääsy.
Paholainen haluaa meidän ajattelevan, ettei ulospääsyä ole.
Haluan kertoa sinulle, että sinulla on toivoa!
Toivo on nimeltään Jeesus Kristus.
Vaikka olisit koukussa tai tehnyt jotain hirveää, -
tai olivatpa olosuhteesi mitkä tahansa, sinulla on toivoa!
Ongelmasi alkavat ratketa, kun solmit suhteen Jeesukseen.
Ehkä mietit, mitä tarkoitan.
En tarkoita uskonnollisuutta.
Tarkoitan suhdetta Jumalaan Hänen Poikansa Jeesuksen kautta.
Suhde alkaa siitä, kun uskot, että Jeesus on Jumalan Poika -
ja että Hän kuoli puolestasi.
Voit rukoilla tällä tavoin:
"Jeesus, minä uskon, että Sinä olet Jumalan Poika."
"Uskon, että kuolit puolestani."
"Tiedän, että olen syntinen."
"Olen etsinyt onnea monista eri lähteistä."
"Nyt haluan kääntyä Sinun puoleesi."
Näin voit pyytää Jeesusta sydämeesi.
Jos rukoilet puolisosi puolesta, älä lopeta.
Vaimo tai mies, älä luovuta. Jatka rukousta!
Raamattu lupaa, että vanhurskaan harras rukous voi paljon.
Älä anna olosuhteiden järkyttää.
Jatka rukoilemista, kunnes Jumalan tahto elämässäsi tapahtuu.
Jumalan tahto ja voima.
Rukouksessa on voimaa!
Näet itse, miten rukous vaikuttaa.
Ala rukoilla tilanteiden ja olosuhteiden puolesta, -
jotka huolestuttavat sinua.
Ala rukoilla niiden puolesta. Pyydä Jeesusta tulemaan elämääsi.
Elämäsi tulee muuttumaan.
Nyt Ditchfieldin perheyhtye laulaa Jumalan turvasta myrskyissä.
Kun rukoilet, myrsky kulkee ohitse.
Nähdään taas. Siunausta! - Heippa!
Hän on Kallio. Jeesus on Kallio, -
suoja myrskyissä.
Herra on Kalliomme. Häneen kätkeydymme, -
Hän on suoja myrskyissä.
Olen turvassa, tapahtuipa mitä pahaa tahansa.
Hän on suoja myrskyissä.
Jeesus on Kallio nääntyvässä maassa.
suoja myrskyissä.
Jeesus on Kallio. Hän on Kallio, -
suoja myrskyissä.
Suoja päivällä, turva yöllä, -
Hän on suoja myrskyissä.
Pelot eivät säikäytä eivätkä viholliset hätkäytä.
Suoja myrskyissä.
Jeesus on kallio nääntyvässä maassa, -
suoja myrskyissä.
Myrsky voi raivota ympärillämme. Hän on suoja myrskyissä.
Emme koskaan jätä turvallista piilopaikkaamme, -
suojaamme myrskyissä.
Hän on suoja. Jeesus on kallio.
Jeesus on kallio nääntyvässä maassa, -
suoja myrskyissä.
Jeesus on kallio, suoja myrskyissä.
Suomennos: Annamari Kortelainen